Rus-en-Roes Beach Home | Resensies
4.7 uit 5van 14 resensies vir Rus-en-Roes Beach Home
Coenie V - Feb 2022
Uitstekende diens en kommunikasie van die eienaar.
Baie welkom gevoel en heerlik gekuier. Huis is baie goed toegerus vir meeste van jou behoeftes. Spesiale goed soos vuuraanstekers, bordspeletjies en verkyker laat mens sommer tuis voel. Dankie Niekie!
Leon P - Jan 2022
Lekker gebly, rustig en stil. Goeie kommunikasie van eienaar. Sal beslis weer kom kuier.
Dit is 'n ou huis, regte strandhuis, nie 'n glanspaleis nie, maar goeie waarde vir geld.
Rus-en-Roes Beach Home se terugvoer
Baie dankie Leon!
Carike N - Okt 2021
Perfekte ligging. Goeie waarde vir geld.
Rus-en-Roes het 'n asemrowended uitsig van die see. Ons gesin het heerlik gekuier en goed geslaap. Baie dankie - ons sal graag weer Buffelsbaai en Rus-en-Roes besoek.
Helene S - Mei 2021
Die huis se uitsig is asemrowend en ek kon ure op die lekker stoep sit en net kyk en luister na die branders. Die huis self is so reg in my smaak met sy antieke meubels en houtvloere, dit gee 'n besonderse warm en huislike atmosfeer en die beddens is so gemaklik. Die huis is ook lekker toe en beveilig, ek kon ontspan in die wete dat my 2 klein kinders nie iewers kon uitglip sonder my wete nie. Julle sien ons definitief weer!
Ons is so bly julle het lekker gebly.
Llewellyn T - Jan 2021
Very pleasant, but basic.
Only problem is with having to accommodate 6 people, with only one shower.
Dear Llewellyn, thank you for your review, we appreciate your feedback.
Vakansie by die see met familie.
Uitstekend! Ons kon nie vir beter gevra het nie. Rus-en-Roes is 'n lekker familie huis, met genoeg spasie sodat dit nie voel asof jy oormekaar val nie. Die huis is besonders goed toegerus en het 'n onoortreflike uitsig oor die see. Alhoewel die huis nie by die strand is nie kon ons met gemak strand toe stap. Ons sal beslis weer hier bespreek.
Minette S - Nov 2020
Ons het ons vakansie by Rus en Roes baie geniet, lekker stil en rustig. Baie mooi uitsig oor die westelike strand en sonsondergange. Goeie variasie van voëllewe in Panorama straat en stoep. Skoon, netjies en goed toegerus.
Elmar M - Okt 2020
Pragtige plek met baie goeie uitsig oor die see. Kan dit definitief aanbeveel.
Baie dankie vir jou lekker terugvoer, ons waardeer dit!
Charl C - Feb 2020
Baie aangenaam en pragtige uitsig.
Eienaar het gedurig met ons gekommunikeer rakende reëlings en veral beurtkrag wat ons opreg waardeer het. Dit is 'n pragtige dorpie en vriendelike mense en het lekker gekuier.
Baie dankie vir positiewe terugvoer. Ons is bly julle het die huis en die tyd geniet.
Dorette W - Feb 2020
Asemrowende uitsig. Baie vriendelike ontvangs.
Baie dankie vir jou positiewe terugvoer. Bly julle het dit geniet, dit is vir ons so lekker om dit te hoor.
Deon V - Feb 2020
Baie lekker gewees. Lekker gerus, pragtige uitsig, lekker gerus.
Onthou maar die gebottelde water te koop. Winkeltjie en restaurant in die area maak 18:00 toe.
Hi Deon, dankie vir die terugvoer, ons hoop jy het jou tydjie by Buffels geniet!
John D - Jan 2020
Uitstekende waarde en 'n uitsig duisend. Veral die beddegoed is van die hoogste gehalte!
Hallo John, baie dankie dat jy die moeite gedoen het om vir ons 'n 'review' te skryf. Ons hoop jy het lekker gekuier en sien uit om jou weer te sien. Sterkte vir 2020, hoop dit is 'n mooi en lekker jaar. Groete, Rus-en-Roes span.
Marita M - Nov 2019
Eerste besoek - maar daar gaan DV nog vele kuiertjies by Rus-en-Roes volg.
Onvergeetlike uitsig oor see en spelende dolfyne. Die plek is uiters goed toegerus met als wat 'n mens wil hê en veral met noemenswaardig heerlike matrasse. Ons is verwelkom met pragtige, vars blomme, smelt-in-die-mond beskuit en al die ander dingetjies wat wys dat die eienaar moeite doen om die verblyf 'n onvergeetlike ervaring te maak. Wens daar was tyd ook om in die boekrak in te vaar! Nogmaals dankie vir jul vriendelikheid en hulpvaardigheid. Dankie ook aan Pop vir die skoonmaak ná ons vertrek.
Baie dankie. Ons probeer baie hard om Rus en Roes 'n aangename ervaring te maak. Hierdie reaksie beteken vir ons baie!
Sien julle weer
Niekie en Cori.
Aneska P - Sep 2019
'n Wonderlike uitsig, waarde vir geld en heerlike beddegoed!
Baie dankie vir 'n heerlike week by Rus-en-Roes. Absoluut alles is beskikbaar in die huis asook die gemaklikste beddens, duursame beddegoed, dolfyne wat gereeld kom kuier en n top-uitsig oor die see. Baie bekostigbaar en absolute waarde vir geld. Weereens dankie.
Baie Aneska! Ons probeer hard om Rus en Roes 'n lekker blyplek te maak en ons waardeer jou reaksie baie. Sien julle gou weer. Niekie en Cori.